text: Villa i brand - heldigvis var ingen hjemme
  08 februar 2018 kl. 05.35
  Beboerne var ikke hjemme, da der natten til torsdag gik ild i en villa på Skolevej i Nustrup. Brandfolk er ved 06-tiden fortsat i gang med slukningsarbejdet.
  
  Det var chaufføren på en saltbil, der var i gang med glatførebekæmpelse, der klokken 02.25 slog alarm, da han kørte forbi et hus på Skolevej i Nustrup vest for Haderslev og opdagede, at flammer stod ud fra taget.
  Bjørn Pedersen, vagtchef, Syd- og Sønderjyllans Politi: "Heldigvis var husets beboere ikke hjemme, så der var ingen mennesker i fare ved branden."
  Ilden havde så godt fat i huset, at der ikke var meget at stille op, da brandmandskab fra Brand & Redning Sønderjyllands station i Gram nåede frem. 
  - Heldigvis var husets beboere ikke hjemme, så der var ingen mennesker i fare ved branden, siger vagtchef Bjørn Pedersen, Syd- og Sønderjyllans Politi, til TV SYD. 
  Villaen er udlejet og håndværkere har været i gang med istandsættelsesarbejde, hvorfor lejerne ikke opholdt sig i huset i nat. 
   Se mere på localeyes.dk.
  
  